Registreerimise protseduur Registreerimise kohustus on nii juriidilisel isikul kui ka füüsilisest isikust ettevõtjal, kes osutab töötervishoiuteenust. Registreerimiseks esitatavad nõuded on määratud sotsiaalministri 20. juuni 2003 määruses nr 90 "Töötervishoiuteenuse osutaja registreerimistaotluses ja registreerimistõendis esitatavad andmed ning registreerimistaotlusele lisatavad  dokumendid".  Kui töötervishoiuteenus sisaldab töökeskkonna ohutegurite parameetrite mõõtmist, tuleb arvestada ka mõõteseaduses (RT I 2004, 18, 132) sätestatud tingimustega. Mõõtmisi võib teostada isik, kellele Eesti Akrediteerimiskeskus on väljastanud tunnistuse, selles määratud  ulatuses. Pärast Akrediteerimiskeskuse poolt tunnustuse saamist tuleb töötervishoiuteenuse osutamist taotleval isikul pädevust tõendavad dokumendid praegu kehtivate regulatsioonide kohaselt esitada Terviseametile. Seejärel  saabub töötervishoiuspetsialistide registreerimise komisjonilt kolmekümne päeva jooksul vastus, mille järgi registreerimistõendis nimetatud töötervishoiuteenuste osutamine on Eestis kehtivate seaduste kohaselt aktsepteeritav.